דולפין סלוד-סנפיר אוסטרלי

דולפין סלוד-סנפיר אוסטרלי (שם מדעי: Orcaella heinsohni) הוא מין קטן ממדים ממשפחת הדולפיניים בעל ראש קצר, המצוי בטבע בחופים הטרופיים שמצפון לאוסטרליה באוקיינוס השקט וצפונה עד גינאה החדשה.

מאפיינים 
דולפין זה נחשב במשך שנים רבות לתת-מין של דולפין איראוואדי וב-2005 הוגדר כמין עצמאי. הוא חי באותם אזורים כמו קרובו אך אזור תפוצתו מזרחי יותר. הוא צבעוני וקטן מקרובו ונפוץ יותר בטבע.

ללווייתן זה שלוש שכבות צבע: החלק העליון חום, הצדדים חומים בהירים והבטן לבנה. הוא בעל לסתות קצרות המזכירות את מראה הלבנתן הארקטי. הסנפירים גדולים ומעוגלים ומכבידים על מהירותו. סנפיר הגב קטן וישנו קמט קטן בצוואר. דולפינים אלה לא נוהגים לקפוץ אך נוהגים להתיז מים מפיהם. אורכם הממוצע 2.1-2.4 מטרים ומשקלם 114–133 קילוגרם.

דולפינים אלה נמצאים בסכנה בשל ציד בידי ילידים בגינאה החדשה, אך בעיקר כתוצאה מטביעה ברשתות דייגים.

קישורים חיצוניים

הערות שוליים 

דולפיניים
לווייתני האוקיינוס השקט
אוסטרליה: בעלי חיים ימיים
בעלי חיים שתוארו ב-2005